Mga Kababaihan sa Modernong Panahon - Wikipedia

# Mga Kababaihan sa Modernong Panahon

### Mula sa Tagalog Wikipedia, ang malayang ensiklopedya.

Ang artikulong ito ay isa sa mga pahinang nangangailangan ng atensyon. Mangyaring ito ay ituwid sa paraang nararapat. |

Kababaihan sa Modernong Panahon.

Paano ba natin mailalarawan ang mga kababaihan ngayon? Kilala pa ba natin kung sino si Maria Clara?

Malaki ang pagkakaiba ng mga kababaihan noon at ngayon. Isa na rito ay ang paraan ng pananamit. Kung dati’y baro’t saya ngayon naman ay sleeveless at mini-skirt. Ang iba pa nga’y nakalitaw ang pusod at ang iba’y lumalabas na ang dibdib.

Mas agresibo sila: mas mapusok at mas magaslaw. Kung dati’y dinadaaan sa harana at panliligaw sa bahay, ngayon ay isang text lang at ang babae'y mapapasagot na. Kung dati’y ayaw ipahawak kahit dulo man lang ng daliri sa isang lalaki, ngayon ay hindi na iyon mahalaga. Kung minsan pa nga’y nagagawa pang magsinungaling sa mga magulang o kaya nama’y tumakas na lang para maka-gimick kasama ang barkada at madaling-araw na kung umuwi. Nakukuha na nilang uminom ng alak, humithit ng sigarilyo, magsugal, at ang iba pa nga’y gumagamit ng droga. Wala na! tuluyan ng namatay ang ugaling Maria Clara!

Mahinhin, magalang, madasalin, at palaging nasa bahay, ito ang babae noon na ipinanganak upang pagsilbihan ang magiging asawa’t anak. Matapang, maabilidad, responsible, at higit sa lahat ay kayang tumayo sa sariling mga paa, sila ang mga babae ngayon. “Kung kaya ni mister ay kaya rin ni misis.” Kahit sa mga gawaing panlalake, hindi sila pahuhuli, tulad na lang ng pagkukumpuni ng mga sirang kagamitan, pagmamaneho, pagkabihasa sa mga larong pampalakasan tulad ng basketbol at marami pang iba.

Sa modernong panahon, moderno na rin ang pag-iisip ng mga kababaihan. Hindi sila papayag na manatili na lang sa bahay at magmistulang alipin. Hindi lang lalake ang pwedeng maging haligi ng tahanan. Mas marami pa ang mga babaeng nakakatapos ng pag-aaral hanggang sa kolehiyo. Mas mataas ang pangarap nila sa buhay. Kailangan na rin sila para umunlad ang ating lipunan. May iba-iba na silang propesyon tulad ng pagiging isang guro, doktora, inhinyera, abogada, pulis, architect, negosyante, o ang pagtatrabaho sa opisina. Kaya nilang pagsabayin ang kanilang pamilya at propesyon.

Kahit sa pulitika ay sumasabak din sila. `Diba ang pangulo natin ngayon ay isang babae. Ang ilan ay nasa senado at kongreso, at ang ibay namumuno sa kani-kanilang bayan.

Umiikot ang mundo. Nagbabago ang panahon, kaakibat nito’y pagbabago sa ugali at kakayahan ng mga kababaihan. Natatangay sila sa daloy ng tubig sa batis. Dahil sa modernong sibilisasyon, kailangan ng pagbabago sa pag-iisip, pag-uugali at pamamaraan upang makasabay sa agos ng buhay. Marami ang mga nangyari na hindi mapagkakailang malaking pagbabago sa buhay ng tao, iilan na lang ang mga konserbatibong babae, at mangyari pang isa na lang siguro sa sampung babae ang ganoon. Gusto lang naman ng kababaihan na makasulong din sila, at mangyari lamang na ito ang naisip nilang paraan upang makatulong, mag trabaho, at hindi magpatalo.

Retrieved from "http://tl.wikipedia.org../../../m/g/a/Mga_Kababaihan_sa_Modernong_Panahon_0de8.html"

Category: Mga pahinang nangangailangan ng atensyon

##### Views

- Artikulo
- Usapan
- Huling bersyon

##### Hanapin